100 SENESCHAUCIE 



busseaus ne de canteaus porte en gernir ne seit fet damage 

 al seignur par le prouost ou par autre car cele manire vnt 

 il vse pur riwele generale. Ne nul baillif ne prouost ne 

 face uente de ble ne de estor sanz garant de bref fors del 

 creim de bestes e des berbiz ke deit estre treet hors si com 

 est auantdit. 



Nul forage del maner ne litire soyt uendu par prouost 

 ne par autre mes le forage soit bin garde iekes lem eit mestir 

 de prendre le a la sustenance des auers issi ke nul ble ne 

 seit batu par la defaute de forage e la litire e la feugire 

 soient quilliz ensemble e getthe en chimins e en les rues 

 pur composter fere. Item le prouost deit uer souent ke 

 tote les bestes soient bin forages e gardez si com estre 

 deiuent e ke il eient asez de pasture sanz surcarke de autre 

 bestes e il deit enquere ' ke les gardeins de tote manire de 

 bestes ne aillent a feres ne a mercbiz ne a lute 2 ne a 

 tauerne par ont ke les bestes auant diz augent estraez sanz 

 garde ne ne facent damage au seignur ne a autre mes il 

 deyuent conge demander e mettre gardains en lur lius ke 

 damage ne auenge e si damage auenge ou perte soient les 

 amende prises des gardeins e les damages renduz. Item nul 

 prouost neit poer de pleder nul pene 3 de nuly amercier 

 mes ly ou le hayward ou le bedel receyvent les pleintes e 

 facent les attachemenz e liurent al baillif. Item nul prouost 

 ne deit mettre ne soffrir ke nul homme eit liureson 4 si il nel 

 eit deserui ne il ne deit soffrir ke il ieit surcarke de surdeies 

 en la dayerie ne ke eus ne aportent hors de la dayerie 

 formage burre let ne cruddes en apeyrement de la dayerie 

 ne en decres del formage. Item nul prouost ne remeigne 

 outre vn an prouost si il ne soit esproue pur mut 

 aprowant e leaus en ses fez e bon hosbonde. Chescun 

 prouost deit chescun an 5 aconter oue son baillif e tailles 

 les oueraignes e les custumes despendues en le maner par 

 vnt il peussent del surplus en deners certeynement re- 

 spondre sur lur aconte car autant uaut le dener de 

 custume come de rente. 



1 veer. 4 lyuereyson. 



2 [ne a voylles.] 5 symayne. 

 ' pley ne. 



